Sezonci iz Srbije: Nema straha, odlično nam je raditi tu kod vas

Radnici iz Srbije s kojima su razgovarali iz BBC-a kažu kako su dobro prihvaćeni u Hrvatskoj. Miloš Vučković sa stranice radnik.rs kaže da će ih biti i više jer kod nas mogu zaraditi dva do tri puta više

<p>Nakon napada na sezonske radnike na Braču, ali i prijetnje Trebinjcu u Dubrovniku, <a href="https://www.bbc.com/serbian/lat/balkan-48633806"><strong>BBC </strong></a>je razgovarao sa sezoncima iz Srbije koji rade po Hrvatskoj i kažu da znaju za napade, ali da sami nisu doživjeli neugodnosti i nisu primijetili da je njihove kolege iz Srbije strah.</p><p><strong>Nenad Mustafić (26)</strong> na Pagu radi kao konobar i kaže kako mu je ovo najljepše iskustvo koje je imao kako s poslodavcem, tako i sa mještanima. Kaže i da su u istom mjestu njegova majka i brat te da su ih svi prihvatili i žele im pomoći.</p><p><strong>Ivan S. iz Beograda</strong>, koji radi u Rovinju, kaže da nije imao neugodnosti, ali vjeruje da ima onih koji ne vole što na Jadranu ima toliko Srba. On kaže da radi u velikoj kompaniji gdje je 700 radnika, a među njima su i ljudi iz svih država bivše Jugoslavije. </p><p>- Atmosfera je stvarno dobra, ali to je vjerojatno tako jer je ovo Istra - ispričao je i dodao da se pričao napadima na radnike, ali da nije primijetio da se netko plaši ili da zbog toga želi odustati od posla. Vjeruje da neki nikad neće prošlost ostaviti u prošlosti, ali i da bi se slično događalo u Srbiji.</p><p>- Na Cresu su ljudi gostoljubivi, nisu nacionalisti, niti znaju za nacionalizam - ispričao je Dejan koji je ove godine drugi put stigao raditi preko ljeta u hrvatskoj.</p><p>Lani je bio na Cresu, a ove godine radi na Viru. Dodaje da se vlasnik i gosti koji dolaze u restoran odlično odnose prema njima. Misli kako sigurno ima više nacionalizma u drugim dijelovima zemlje koji su više osjetili posljedice rata. </p><p><strong>Jovana (28) iz Niša</strong> prvi put radi sezonski u Hrvatskoj i kaže da na Viru nije ni čula za probleme sa sezoncima, a da su svi gosti fenomenalni.</p><p>- Kad kažem da sam iz Niša, svi se oduševe jer imaju nekog tamo ili su tamo služili vojsku - rekla je. </p><p>Točan broj sezonaca iz Srbije nije poznat, a urednik stranice radnik.rs <strong>Miloš Vučković</strong> za BBC je ispričao kako sve više ljudi iz Srbije odlazi u Hrvatsku zbog posla. Kaže da su radnici svjesni rizika, ali da dolaze ovdje jer je zarada dva do tri puta veća nego u Srbiji.</p><p>- Izbor poslova im je sužen, pa će nastaviti odlaziti - rekao je Vučković. </p>